UEA elspezas milojn por informado sen rezulto
#000000
De pluraj jaroj UEA regule subvencias sensukcesan informan agadon ĉirkaŭ rokfestivalo en Pollando. Ekzemple en 2017 UEA donis 2.000 eŭrojn al lokaj aktivuloj. Neniu poste kontaktis homojn, kiuj tie registris sin kiel ”amikoj de Esperanto”. Nun la krizanta UEA denove investas monon kaj prestiĝon en Pol'and'Rock.
#000001
Daŭre mankas publikaj informoj pri tio, kiel evoluis la membronombro de UEA dum la jaro 2019, sed eblas supozi, ke la ciferoj ne estas tre favoraj, ĉar apenaŭ okazis membrovarbado dum la pasinta jaro. Ankaŭ post la jarŝanĝo ne videblis rimarkeblaj signoj pri tia aktivado.
#000003
Anstataŭe la estraro de UEA investas monon, laboron kaj prestiĝon por subteni lokajn aktivulojn en Pollando, kiuj volas lui tendon por informi pri Esperanto en granda rokfestivalo. La 10-an de februaro UEA dissendis gazetaran komunikon, petante donacojn por lui tendon dum la festivalo Pol'and'Rock.
#000004
Estas bezonataj tri mil eŭroj. UEA promesas pagi unu milon el sia propra poŝo, se venos du miloj en donacoj. "Jam la kvaran sinsekvan jaron UEA subtenas la agadon", la gazetara komuniko aldonas.
#000005
– Mi ne memoras renkonti iun ajn, kiu ekscius pri Esperanto tie, diras Łukasz Żebrowski, multjara estrarano de Pola Esperanto-Junularo (PEJ).
#000007
– Ekde la komenco de la Esperanto-agado en la festivalo ni trovis neniun spuron de ĝiaj rezultoj. Neniu persono aliĝis al PEJ aŭ al konataj de ni junularaj Esperanto-eventoj pro ĉeesto en la festivalo, komentas Tobiasz Kubisiowski, la nuna sekretario de PEJ, responde al demando de Libera Folio.
#000008
En la jaro 2017 UEA pagis 2.000 eŭrojn por ke lokaj aktivuloj povu lui tendon dum la rokfestivalo kaj interalie registri novajn "amikojn de Esperanto". Estis kolektitaj pli ol ducent nomoj, sed laŭ informoj de la aktivuloj neniu fakte iam ajn poste kontaktis tiujn homojn, do la tuta laboro estis vana. Spite tion, ankaŭ en la jaroj 2018 kaj 2019 UEA finance kontribuis al la luo de tendo en la festivalo.
#000009
– Se la demando estas principa – ĉu indas investi en varbadon dum la festivalo, tiam la respondo estas, ke sendube jes. Ĝi estas grandega festivalo, plena de homoj kies aliroj al la mondo kongruas kun tiuj de Esperantistoj kaj kiuj povus serioze interesiĝi pri nia lingvo. Do ĝi ja estas taŭga medio por Esperanto-varbado.
#000011
– El tempo kiam mi ankoraŭ aktivis en PEJ mi memoras, ke la estraro de PEJ komence de la jaro 2016 estis petita pri opinio pri la plano kiel realigi la varbadon en la festivalo. La opinion kun pluraj plibonigproponoj la tiama PEJ-estraro pretigis kaj mi sendis ĝin, kiel PEJ-sekretario. Nia mesaĝo, kvankam ĝi ja estis petita opinio, renkontiĝis kun enorme akra respondo de la organizantoj. Tia sperto je la komenco evidente malinstigis PEJ al plua kunlaboro pri la temo, diras Łukasz Żebrowski.
#000013
– En la unua jaro de la “Esperanto-stando” en la festivalo PEJ estis la organizanto de IJK kaj pro tio ni ne povis engaĝiĝi en la iniciato. Tamen la organizantoj uzis la emblemon de PEJ en la reklamado de sia aranĝo. Ekde tiu tempo en ĉiu sinsekva jaro PEJ decidas ne okupiĝi oficiale pri la afero, diras Tobiasz Kubisiowski, la nuna sekretario de PEJ.
#000014
Ni demandis al Fernando Maia, la vicprezidanto de UEA, kial UEA decidis prioritatigi ĝuste ĉi tiun projekton kaj elspezi monon por loka informado, kiu kutime ne estas la tasko de UEA.
#000016
– Aparte la Festivalo Pol'and'Rock ne estas simpla, malgranda loka evento. La festivalo atingas la rangon de la plej popularaj muzikeventoj en Eŭropo, kun preskaŭ miliono da partoprenantoj, kio sendube pravigas disvastigon de nia afero en tia medio. Ne hazarde internaciaj grupoj kiel Greenpeace kaj Amnestio Internacia de longe ĉeestas la eventon, kaj tre agorde ankaŭ al Esperanto indas ĉeesti. Aŭ ne?
#000020
Fernando Maia atentigas, ke ĉi-jare UEA elspezos maksimume mil eŭrojn por la pola festivalo Pol'and'Rock, se venos du mil eŭroj en donacoj.
#000021
– La elspezo por Pol'and'Rok ne estas konsidereble pli alta ol aliaj elspezoj por subteni informagadojn aŭ sponsori eventojn, kiel Polyglot Gathering. Kaj por fini, gravas al UEA la subteno al tiu juneca evento, ĉar ĝi junigas la agadojn kadre de UEA, kio ankaŭ estas iugrade celata de la pasinta kaj nuntempa estraroj en nia asocio.
#000022
Libera Folio: UEA subtenas la informadon en la koncerna festivalo ekde 2017. Ĉu oni iel pritaksis la ĝisnunan sukceson de la investo? Se jes, kion oni atingis? Se ne, kial ne?
#000023
– Jes, certe. La teamoj pritaksis kaj konscias pri punktoj plibonigendaj. Ili estas. Certe la kvar unuaj jaroj ankoraŭ ne estas la perfekta formo, sed la organizo de la agado progresas. El la raporto de Halina Komar (Revuo Esperanto aŭ ) eblas legi, ke ŝi kalkulas je la helpo de pluraj valoraj junuloj. Por 2020 ni intencas pli bone organizi la fortojn inter UEA, TEJO, PEA, PEJ kaj CEM – por pli bone kaj konstrueme profiti el la investo en tiu evento.
#000024
Do, evidente UEA mem ne faris sendependan takson pri la eventualaj sukcesoj de la ĝisnuna informa agado ĉe la pola festivalo. Anstataŭe eĉ la revuo de UEA publikigis laŭdan raporton verkitan de la ĉefa organizanto de la subvenciata informa agado.
#000025
En la raporto ne estas menciite, ke eĉ unu homo lernus Esperanton sekve de la agado. Ja estas menciite, ke unu interesita persono efektive pretis organizi Esperantan agadon en sia regiono.
#000026
UEA kaŝas informojn pri siaj fondaĵoj
#000030
Necesas fari "propagandon" rete, krei multege da esperantistaj afiŝigeblaĵoj, en la angla sed ankaux en aliaj naciaj lingvoj, ne sole en euxropaj lingvoj : ankaux en ekzemple la araba, la turka, la japana, la hindia, ktp.
Esperantistoj kapablu en 2020 fejsbukumi kaj afiŝigi aferojn pri Esperanto en naciaj lingvoj! Ni bezonas verdigi la reton.
La politikistoj jam komprenis tion : la usona prezidenta baloto ekzemple estos gajnita per la reto.
Kaj agadi tiel estas kvazaux senpaga : ne bezonas printigi milojn da afiŝoj!
#000038
Mi ne diris, ke oni ne plu devas agadi en festivaloj kaj tiel plu.
La moderna komunikado estas reta. Nu, necesas ankaŭ fari tion en naciaj lingvoj al cele informi al neesperantistoj pri Esperanto, ne sole al cele informi al la esperantistoj.
#000042
Multege da homoj ne konas la ekziston de Esperanto. Tio devas ŝanĝi.
#000044
Belege, ke Libera Folio povis utiligi la larĝan foton, kiun mi vane petis de la organizantoj. La festivalo okazas proksime al la multmilionloĝantara urbo Berlin kaj estas facile atingebla per rekta trajno. Eĉ trans la limo sen dogano. Sed la organizantioj neniam pretis kunlabori kun la berlina organizo, kiu kontraste al PEA kaj PEJ volonte subtenus varbajn aktivecojn, se oni scius pri ili iomete antaŭe. Rilate UEA la festivalo aspektas kiel la plej lasta pajlero, ĉar la oficialaj polaj organizoj (landaj asocioj de UEAa) vegetas kaj okupiĝas pri si mem. Kompreneble ili ne gajnas membrojn, se ili ne ĉeestas. Ne estas la tasko de aliaj alkonduki membrojn por ili.
#000053
La propagando estas necesa, sed ne plej necesa hodiaŭ por Esperanto. La plej necesa estu plikvalitigo de esperantistoj kaj fakaj agadoj, aŭ interna plibonigado. Fakte sur la retpaĝaro ne mankas informo pri Esperanto, sed mankas fakaj agadoj de Esperanto. Tio donas al la publikaro, ke Esperanto estas senutila kaj nelerninda por valora tempo, aŭ estu sufiĉe, se mi konas ĝian nomon! Pro tio mi okupas min je la faka agado ol je fanfarona propagando.
#000054
Antaŭ 2 semajnoj mi raportis pri la pasintjaraj fejsbukaj reklam-kampanjoj de nia Esperanto-Centro (Lingvo-Studio) en Budapeŝto. Ni elspezis nur ĉ. 300 mil forintojn ( = ĉ. 1000 eŭroj = averaĝa monata salajro en Hungario). Pere de ĝi estis atingitaj 566.514 personoj (pli ol duonmiliono), kiuj pli ol 24 mil fojojn klakis sur nian reklambildon, kaj venis al niaj koncernaj retaj kaj fesbukaj paĝoj... (pli detale vidu la raporton ĉe ) – La foruzita sumo por pola festivalo estis 12-foje pli granda ol nia tuta pasintjara buĝeto...
#000058
Por trovi vojojn al pli efika diskonigado kaj utiligado de Esperanto, necesas analizi kondiĉojn, en kiuj la Esperanto-komunumo troviĝis antaŭe kaj troviĝas nun.
#000072
Mi (memstare, memzorge) ĉeestis ĉiujn festivalojn kiam okazis la informado kaj spertis la informkampanjon pri Esperanto. Krom 2019 pro la samtempa IJK.
#000077
Eblas disputi ĉu UEA finance subtenu ĝin. PEA kaj PEJ ŝajne ne havas sufiĉe da mono kaj homfortoj. La Esperanta organizo ”Multkultura Edukcentro” en Nowy Sącz vidis unikan ŝancon kaj prenis ĝin. Jes, kunlabori kun ili povas esti ne ĉiam simpla.
Por neĉeestintoj: Kio okazas dum PollandRok?
Dum 4 vesperoj kaj noktoj de la ĉefaj tagoj estas koncertoj, dumtage kaj posttagmeze la pli ol 500.000 partoprenantoj de la muzikfestivalo ĉirkaŭvagadas la vastan terenon, multaj vizitas la ”AFA-monton” kun kulturo, diskutoj kaj organizoj kiel Greenpeace kiuj prezentas sin. Homoj preterpasas la Esperanto-budon, ĉiuj vidas la afiŝegon, kelkaj kunportas informilon hejmen. Kaj kelkaj eĉ tiom interesiĝas ke ili sidas tie longe kaj aŭskultas kio estas Esperanto kaj kion eblas fari per ĝi. Mi mem partoprenis unu sesion de la rapidkurso kaj -informado de Stano Marĉek. La tendo estis plena kun proksimume 60 homoj. Dum lia pli ol 30-minuta prezentado de la lingvo kaj ĝiaj utiloj li kaptis la atenton de la festivalanoj tiom, ke apenaŭ iu foriris.
Multaj subskribis subten-liston pri Esperanto, en la pola, do mi ne scias detalojn.
Antaŭ kelkaj jaroj ludis Jomo.
#000078
Kompreneble tia informado ne tuj donas amason da membroj kaj aktivuloj, sed se vi kalkulas ke tia prezentado okazis kelkfoje tage en plena tendo estis eble en ĉiu jaro po mil partoprenantoj de la detala prezentado. Kaj certe miloj libervole prenis inform-flugfoliojn. Neniu altrudis al homoj informilon kiujn preskaŭ ĉiuj tuj forĵetas.
Reklamo: Legu pli en mia retpaĝo pri „PollandRok kiel memzorganto“: (tro da teksto, mi scias).
#000079
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000083
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000084